ddrg/super_eurlex huggingface dataset:
Sopimus Euroopan yhteisön ja Australian viinikaupasta tehdyn sopimuksen muuttamisesta



Virallinen lehti nro L 213 , 09/08/2002 s. 0044 - 0045



Sopimus Euroopan yhteisön ja Australian viinikaupasta tehdyn sopimuksen muuttamisesta EUROOPAN YHTEISÖ, jäljempänä "yhteisö" ja AUSTRALIA, jotka ottavat huomioon Brysselissä 26 päivänä ja Canberrassa 31 päivänä tammikuuta 1994 allekirjoitetun Euroopan yhteisön ja Australian sopimuksen viinikaupasta, sellaisena kuin se on viimeksi muutettuna 25 päivänä heinäkuuta 2001 tehdyllä sopimuksella, sekä katsovat seuraavaa: Sopimuksen liitteessä I olevan 1 kohdan b alakohdassa sallitaan kationinvaihtohartsien käyttö yhteisöön tuotavien ja siellä kaupan pidettyjen australialaisten viinien stabiloimiseksi. Käyttö sallitaan väliaikaisesti 30 päivään kesäkuuta 2002. Kationinvaihtohartsien käytön sallimista australialaisissa viineissä jatketaan 30 päivään kesäkuuta 2003 kunnes kationinvaihtohartsikäsittelystä tehdään lopullinen päätös, OVAT SOPINEET SEURAAVAA: 1 artikla Muutetaan Brysselissä 26 päivänä ja Canberrassa 31 päivänä tammikuuta 1994 allekirjoitettu Euroopan yhteisön ja Australian sopimus viinikaupasta, sellaisena kuin se on viimeksi muutettuna 25 päivänä heinäkuuta 2001 tehdyllä sopimuksella, seuraavasti: Korvataan liitteessä I olevan 1 kohdan b alakohdassa ilmaisu "30 päivään kesäkuuta 2002" ilmaisulla "30 päivään kesäkuuta 2003". 2 artikla Tämä sopimus tulee voimaan 1 päivänä heinäkuuta 2002. 3 artikla Tämä sopimus on laadittu kahtena kappaleena espanjan, tanskan, saksan, kreikan, englannin, ranskan, italian, hollannin, portugalin, suomen ja ruotsin kielellä, ja kaikki nämä tekstit ovat yhtä todistusvoimaiset. TÄMÄN VAKUUDEKSI asianmukaisesti valtuutetut allekirjoittaneet ovat allekirjoittaneet tämän sopimuksen. Hecho en Bruselas, el 6 de agosto de dos mil dos./Udfærdiget i Bruxelles, den sjette august to tusinde og to./Geschehen zu Brüssel am sechsten August zweitausendundzwei./Έγινε στις Βρυξέλλες, στις έξι Αυγούστου δύο χιλιάδες δύο./Done at Brussels, on the sixth day of August in the year two thousand and two./Fait à Bruxelles, le 6 août deux mille deux./Fatto a Bruxelles, addì sei agosto duemiladue./Gedaan te Brussel, zes augustus tweeduizend en twee./Feito em Bruxelas, em seis de Agosto de dois mil e dois./Tehty Brysselissä kuudentena päivänä elokuuta vuonna kaksituhattakaksi./Utfärdat i Bryssel den sjätte augusti tjugohundratvå. Por Australia/For Australien/Für Australien/Για την Αυστραλία/For Australia/Pour l'Australie/Per l'Australia/Voor Australië/Pela Austrália/Australian hallituksen puolesta/På Australiens vägnar Joana Hewitt Por la Comunidad Europea/For De Europæiske Fællesskaber/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar Alexander Tilgenkamp
Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2002 ja 17 päivän tammikuuta 2005 väliseksi ajaksi tehdyn pöytäkirjan väliaikaisesta soveltamisesta kirjeenvaihtona tehty sopimus



Virallinen lehti nro L 134 , 22/05/2002 s. 0039 - 0039



Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2002 ja 17 päivän tammikuuta 2005 väliseksi ajaksi tehdyn pöytäkirjan väliaikaisesta soveltamisesta kirjeenvaihtona tehty sopimus A. Seychellien tasavallan kirje Arvoisa Herra, Kalastusmahdollisuuksien ja taloudellisen korvauksen vahvistamisesta 18 päivän tammikuuta 2002 ja 17 päivän tammikuuta 2005 väliseksi ajaksi 28 päivänä syyskuuta 2001 parafoituun pöytäkirjaan viitaten minulla on kunnia ilmoittaa Teille, että Seychellien tasavalta on valmis soveltamaan tätä pöytäkirjaa väliaikaisesti 18 päivästä tammikuuta 2002 pöytäkirjan voimaantuloon asti sen 7 artiklan mukaisesti edellyttäen, että Euroopan yhteisö on valmis tekemään samoin. On sovittu, että tässä tapauksessa pöytäkirjan 2 artiklassa vahvistettavan rahallisen korvauksen ensimmäinen erä on maksettava ennen 30 päivää syyskuuta 2002. Olisin kiitollinen, jos voisitte vahvistaa, että Euroopan yhteisö hyväksyy pöytäkirjan väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Seychellien tasavallan puolesta B. Euroopan yhteisön kirje Arvoisa Herra, Minulla on kunnia ilmoittaa saaneeni seuraavan tänään päivätyn kirjeenne: "Kalastusmahdollisuuksien ja taloudellisen korvauksen vahvistamisesta 18 päivän tammikuuta 2002 ja 17 päivän tammikuuta 2005 väliseksi ajaksi 28 päivänä syyskuuta 2001 parafoituun pöytäkirjaan viitaten minulla on kunnia ilmoittaa Teille, että Seychellien tasavalta on valmis soveltamaan tätä pöytäkirjaa väliaikaisesti 18 päivästä tammikuuta 2002 pöytäkirjan voimaantuloon asti sen 7 artiklan mukaisesti edellyttäen, että Euroopan yhteisö on valmis tekemään samoin. On sovittu, että tässä tapauksessa pöytäkirjan 2 artiklassa vahvistettavan rahallisen korvauksen ensimmäinen erä on maksettava ennen 30 päivää syyskuuta 2002. Olisin kiitollinen, jos voisitte vahvistaa, että Euroopan yhteisö hyväksyy pöytäkirjan väliaikaisen soveltamisen." Minulla on kunnia vahvistaa Teille, että Euroopan yhteisö hyväksyy pöytäkirjan väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta
Kirjeenvaihtona tehty sopimus Euroopan yhteisön ja Etelä-Afrikan tasavallan välisen viinikauppaa koskevan sopimuksen väliaikaisesta soveltamisesta 28 päivästä tammikuuta 2002



Virallinen lehti nro L 028 , 30/01/2002 s. 0130 - 0130



Kirjeenvaihtona tehty sopimus Euroopan yhteisön ja Etelä-Afrikan tasavallan välisen viinikauppaa koskevan sopimuksen väliaikaisesta soveltamisesta 28 päivästä tammikuuta 2002 A. Yhteisön kirje Paarl, 28. tammikuuta 2002 Arvoisa Herra, Minulla on kunnia viitata tänään allekirjoitettuun yhteisön ja Etelä-Afrikan tasavallan väliseen viinikauppaa koskevaan sopimukseen. Minulla on kunnia ehdottaa, että Euroopan yhteisö ja Etelä-Afrikka soveltaisivat väliaikaisesti 28 päivästä tammikuuta 2002 sopimuksen kaikkia määräyksiä, liitteitä ja pöytäkirjoja sekä julistuksia sopimuksen voimaantuloon saakka. Jos Etelä-Afrikka hyväksyy edellä olevan, tämä kirje yhdessä vahvistuksenne kanssa muodostavat Euroopan yhteisön ja Etelä-Afrikan tasavallan välisen sopimuksen. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta B. Etelä-Afrikan tasavallan hallituksen kirje Paarl, 28. tammikuuta 2002 Arvoisa Herra, Minulla on kunnia ilmoittaa vastaanottaneeni seuraavan tänään päivätyn kirjeenne: "Minulla on kunnia viitata tänään allekirjoitettuun yhteisön ja Etelä-Afrikan tasavallan väliseen viinikauppaa koskevaan sopimukseen. Minulla on kunnia ehdottaa, että Euroopan yhteisö ja Etelä-Afrikka soveltaisivat väliaikaisesti 28 päivästä tammikuuta 2002 sopimuksen kaikkia määräyksiä, liitteitä ja pöytäkirjoja sekä julistuksia sopimuksen voimaantuloon saakka. Jos Etelä-Afrikka hyväksyy edellä olevan, tämä kirje yhdessä vahvistuksenne kanssa muodostavat Euroopan yhteisön ja Etelä-Afrikan tasavallan välisen sopimuksen." Voin vahvistaa, että Etelä-Afrikan tasavalta on yhtä mieltä kirjeenne sisällöstä. Vastaanottakaa, Arvoisa Herra, korkeimman kunnioitukseni vakuutus. Etelä-Afrikan tasavallan puolesta
Sopimus, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus



Virallinen lehti nro L 299 , 18/11/2003 s. 0021 - 0022



Sopimus, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus EUROOPAN YHTEISÖ, jäljempänä "yhteisö", ja VENÄJÄN FEDERAATION HALLITUS jäljempänä "osapuolet", OTTAVAT HUOMIOON tieteen ja teknologian merkityksen niiden taloudelliselle ja sosiaaliselle kehitykselle, TUNNUSTAVAT, että yhteisö ja Venäjän federaatio toteuttavat nykyään tutkimukseen ja teknologiaan liittyviä toimia useilla aloilla, joilla on merkitystä molemmille osapuolille, ja että kumpikin hyötyy vastavuoroisesta osallistumisesta toistensa tutkimus- ja kehittämishankkeisiin, OTTAVAT HUOMIOON Euroopan yhteisön ja Venäjän federaation hallituksen välillä 16 päivänä marraskuuta 2000 Brysselissä allekirjoitetun tiede- ja teknologiayhteistyötä koskevan sopimuksen, jonka voimassaolo päättyi 31 päivänä joulukuuta 2002, HALUAVAT jatkaa yhteistyötään tieteellisen ja teknologisen tutkimuksen alalla sopimuksen puitteissa, OVAT SOPINEET SEURAAVAA: 1 artikla Euroopan yhteisön ja Venäjän federaation hallituksen välillä 16 päivänä marraskuuta 2000 Brysselissä allekirjoitettu tiede- ja teknologiayhteistyötä koskeva sopimus, jonka voimassaolo päättyi 31 päivänä joulukuuta 2002, uusitaan viideksi vuodeksi. 2 artikla Tämä sopimus tulee voimaan päivänä, jona osapuolet ilmoittavat kirjallisesti toisilleen siitä, että niiden sen voimaantuloa varten tarvittavat sisäiset menettelyt on saatettu päätökseen. 3 artikla Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja venäjän kielellä, ja jokainen teksti on yhtä todistusvoimainen. Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar >PIC FILE= "L_2003299FI.002201.TIF"> >PIC FILE= "L_2003299FI.002202.TIF"> Por el Gobierno de la Federación de Rusia/For regeringen for Den Russiske Føderation/Für die Regierung der Russischen Föderation/Για την κυβέρνηση της Ρωσικής Ομοσπονδίας/For the Government of the Russian Federation/Pour le gouvernement de la Fédération de Russie/Per il governo della Federazione russa/Voor de regering van de Russische Federatie/Pelo Governo da Federação Russa/Venäjän federaation hallituksen puolesta/För Ryska federationens regering >PIC FILE= "L_2003299FI.002203.TIF"> >PIC FILE= "L_2003299FI.002204.TIF">
Euroopan yhteisön ja Maltan kirjeenvaihtona tehty sopimus hallintoviranomaisten keskinäistä avunantoa tulliasioissa koskevan pöytäkirjan lisäämisestä Euroopan talousyhteisön ja Maltan välisestä assosiaatiosta tehtyyn sopimukseen



Virallinen lehti nro L 115 , 09/05/2003 s. 0069 - 0070



Euroopan yhteisön ja Maltan kirjeenvaihtona tehty sopimus hallintoviranomaisten keskinäistä avunantoa tulliasioissa koskevan pöytäkirjan lisäämisestä Euroopan talousyhteisön ja Maltan välisestä assosiaatiosta tehtyyn sopimukseen A. Euroopan yhteisön kirje Brysselissä 5. maaliskuuta 2003 Arvoisa Herra, Minulla on kunnia viitata Euroopan yhteisön ja Maltan edustajien välillä käytyihin neuvotteluihin, joiden tarkoituksena on tehdä sopimus hallintoviranomaisten keskinäistä avunantoa tulliasioissa koskevan pöytäkirjan lisäämisestä 5 päivänä joulukuuta 1970 Vallettassa allekirjoitettuun sopimukseen Euroopan talousyhteisön ja Maltan välisestä assosiaatiosta. Kyseinen pöytäkirja, jonka teksti on tämän kirjeen liitteenä, on erottamaton osa sopimusta, ja se tulee voimaan sitä päivää seuraavan toisen kuukauden ensimmäisenä päivänä, jona tämä kirjeenvaihto on saatu päätökseen. Olisin kiitollinen, jos voisitte vahvistaa Maltan olevan yhtä mieltä edellä olevasta. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta >PIC FILE= "L_2003115FI.006902.TIF"> B. Maltan kirje Brysselissä 5. maaliskuuta 2003 Arvoisa Herra, Minulla on kunnia ilmoittaa vastaanottaneeni seuraavan tänään päivätyn kirjeenne: "Minulla on kunnia viitata Euroopan yhteisön ja Maltan edustajien välillä käytyihin neuvotteluihin, joiden tarkoituksena on tehdä sopimus hallintoviranomaisten keskinäistä avunantoa tulliasioissa koskevan pöytäkirjan lisäämisestä 5 päivänä joulukuuta 1970 Vallettassa allekirjoitettuun sopimukseen Euroopan talousyhteisön ja Maltan välisestä assosiaatiosta. Kyseinen pöytäkirja, jonka teksti on tämän kirjeen liitteenä, on erottamaton osa sopimusta, ja se tulee voimaan sitä päivää seuraavan toisen kuukauden ensimmäisenä päivänä, jona tämä kirjeenvaihto on saatu päätökseen. Olisin kiitollinen, jos voisitte vahvistaa Maltan olevan yhtä mieltä edellä olevasta." Minulla on kunnia vahvistaa, että Malta on yhtä mieltä edellä olevasta. Vastaanottakaa, Arvoisa Herra, korkeimman kunnioitukseni vakuutus. Maltan hallituksen puolesta >PIC FILE= "L_2003115FI.007001.TIF">
Euroopan yhteisön ja Intian tasavallan välillä ruokosokeriin toimitusjaksolla 2004/2005 sovellettavista takuuhinnoista kirjeenvaihtona tehty Sopimus



Virallinen lehti nro L 391 , 31/12/2004 s. 0016 - 0017



Euroopan yhteisön ja Intian tasavallan välillä ruokosokeriin toimitusjaksolla 2004/2005 sovellettavista takuuhinnoista kirjeenvaihtona tehty Sopimus A. Kirje nro 1 Bryssel, 17 päivänä marraskuuta 2004 Arvoisa Herra, Intian edustajat ja Euroopan yhteisön puolesta toimivan komission edustajat ovat sopineet Euroopan talousyhteisön ja Intian tasavallan välisen ruokosokeria koskevan sopimuksen 5 artiklan 4 kohdan mukaisesti seuraavaa: Toimitusjaksolla, joka alkaa 1 päivänä heinäkuuta 2004 ja päättyy 30 päivänä kesäkuuta 2005, sopimuksen 6 artiklan mukaista interventiota varten sopimuksen 5 artiklan 4 kohdassa tarkoitetut takuuhinnat ovat seuraavat: a)raakasokeri: | 52,37 euroa 100 kilogrammalta, | b)valkoinen sokeri: | 64,65 euroa 100 kilogrammalta. | Nämä hinnat koskevat yhteisön lainsäädännössä määriteltyä vakiolaatuista pakkaamatonta sokeria cif, vapaasti Euroopassa sijaitsevissa yhteisön satamissa. Näiden hintojen käyttöön ottaminen ei rajoita sopimuspuolten asemaa suhteessa takuuhintojen määrittämistä koskeviin periaatteisiin. Olisin kiitollinen, jos voisitte ilmoittaa saaneenne tämän kirjeen ja vahvistaa, että tämä kirje ja teidän vastauksenne muodostavat hallituksenne ja yhteisön välisen sopimuksen. Vastaanottakaa, Arvoisa Herra, korkeimman kunnioitukseni vakuutus. Por la Comunidad Europea For Det Europæiske Fællesskab Für die Europäische Gemeinschaft Για την Eυρωπαϊκή Koινóτητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar B. Kirje nro 2 Bryssel, 17 päivänä marraskuuta 2004 Arvoisa Herra, Minulla on kunnia ilmoittaa vastaanottaneeni seuraavan tänään päivätyn kirjeenne: "Intian edustajat ja Euroopan yhteisön puolesta toimivan komission edustajat ovat sopineet Euroopan talousyhteisön ja Intian tasavallan välisen ruokosokeria koskevan sopimuksen 5 artiklan 4 kohdan mukaisesti seuraavaa: Toimitusjaksolla, joka alkaa 1 päivänä heinäkuuta 2004 ja päättyy 30 päivänä kesäkuuta 2005, sopimuksen 6 artiklan mukaista interventiota varten sopimuksen 5 artiklan 4 kohdassa tarkoitetut takuuhinnat ovat seuraavat: a)raakasokeri: | 52,37 euroa 100 kilogrammalta, | b)valkoinen sokeri: | 64,65 euroa 100 kilogrammalta. | Nämä hinnat koskevat yhteisön lainsäädännössä määriteltyä vakiolaatuista pakkaamatonta sokeria cif, vapaasti Euroopassa sijaitsevissa yhteisön satamissa. Näiden hintojen käyttöön ottaminen ei rajoita sopimuspuolten asemaa suhteessa takuuhintojen määrittämistä koskeviin periaatteisiin. Olisin kiitollinen, jos voisitte ilmoittaa saaneenne tämän kirjeen ja vahvistaa, että tämä kirje ja teidän vastauksenne muodostavat hallituksenne ja yhteisön välisen sopimuksen." Minulla on kunnia vahvistaa hallitukseni olevan yhtä mieltä edellä olevasta. Vastaanottakaa, Arvoisa Herra, korkeimman kunnioitukseni vakuutus. Intian tasavallan hallituksen puolesta --------------------------------------------------
2.

Aluksen päällikön ja miehistön jäsenten on viipymättä noudatettava kaikkia jonkin komission jäsenen valtuutetun ja tunnistetun viranomaisen antamia ohjeita ja määräyksiä, myös määräystä pysähtyä ja siirtyä suojaiseen paikkaan, ja helpotettava turvallista alukselle nousua ja aluksen, sen lisenssin, pyydysten, varusteiden, asiakirjojen, laitteiden, kalojen ja kalatuotteiden tarkastamista. Alukselle nouseminen ja aluksen tarkastaminen on tehtävä mahdollisuuksien mukaan siten, ettei siitä aiheudu haittaa aluksen lailliselle toiminnalle. Käyttäjän ja miehistön jäsenten on avustettava valtuutettua viranomaista kaikissa tämän toimissa, eivätkä he saa pahoinpidellä, estää, vastustaa, viivästyttää tai uhkailla tällaista tehtäviään suorittavaa valtuutettua viranomaista tai puuttua tämän työhön taikka kieltää tältä pääsyä alukselle.
Pöytäkirja Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamisesta tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön



Virallinen lehti nro L 333 , 20/12/2005 s. 0045 - 0048



Pöytäkirja Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen muuttamisesta tariffikiintiön vahvistamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden tuonnille yhteisöön EUROOPAN YHTEISÖ, jäljempänä "yhteisö", sekä ENTINEN JUGOSLAVIAN TASAVALTA MAKEDONIA, jotka katsovat seuraavaa: (1) Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimus, jäljempänä "VAS", allekirjoitettiin Luxemburgissa 9 päivänä huhtikuuta 2001 ja se tuli voimaan 1 päivänä huhtikuuta 2004. (2) On käyty neuvotteluja VAS-sopimuksen etuusjärjestelmän muuttamiseksi entisestä Jugoslavian tasavallasta Makedoniasta peräisin olevien sokerin ja sokerialan tuotteiden yhteisöön tuonnin osalta. (3) Asiaankuuluvat VAS-sopimukseen tehtävät muutokset olisi hyväksyttävä. OVAT SOPINEET SEURAAVAA: 1 artikla Muutetaan VAS-sopimus seuraavasti: 1) Muutetaan 27 artikla seuraavasti: a) Korvataan 1 kohdan ensimmäinen alakohta seuraavasti: "1. Yhteisö poistaa tuontitullit ja vaikutuksiltaan vastaavat maksut, joita sovelletaan entisestä Jugoslavian tasavallasta Makedoniasta peräisin oleviin maataloustuotteisiin, lukuun ottamatta yhdistetyn nimikkeistön nimikkeisiin 0102, 0201, 0202, 1701, 1702 ja 2204 kuuluvia tuotteita." b) Lisätään 2 kohtaan alakohta seuraavasti: "Yhteisö soveltaa tullittomuutta yhteisöön suuntautuvaan tuontiin entisestä Jugoslavian tasavallasta Makedoniasta peräisin olevien yhdistetyn nimikkeistön nimikkeisiin 1701 ja 1702 kuuluvien tuotteiden osalta 7000 tonnin (nettopaino) vuotuisen tariffikiintiön rajoissa." 2) Poistetaan pöytäkirjan nro 3 liitteen I taulukossa olevat viittaukset yhdistetyn nimikkeistön nimikkeeseen 1702 kuuluviin tuotteisiin. 2 artikla Tämä pöytäkirja on erottamaton osa VAS-sopimusta. 3 artikla Tämä pöytäkirja tulee voimaan sen allekirjoittamista seuraavan kuukauden ensimmäisenä päivänä. 4 artikla Tämä pöytäkirja laaditaan kahtena kappaleena sopimuspuolten kaikilla virallisilla kielillä, ja jokainen teksti on yhtä todistusvoimainen. Tehty Brysselissä 21 päivänä marraskuuta 2005. Euroopan yhteisön puolesta Entisen Jugoslavian tasavallan Makedonian puolesta --------------------------------------------------
Kirjeenvaihtona tehty Sopimus Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi tehdyn pöytäkirjan väliaikaisesta soveltamisesta



Virallinen lehti nro L 252 , 28/09/2005 s. 0010 - 0010



Kirjeenvaihtona tehty Sopimus Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi tehdyn pöytäkirjan väliaikaisesta soveltamisesta A. Komorien hallituksen kirje Arvoisa Herra Viittaan 24 päivänä marraskuuta 2004 parafoituun, kalastusmahdollisuudet ja taloudellisen korvauksen 1 päivän tammikuuta 2005 ja 31 päivän joulukuuta 2010 väliseksi ajaksi vahvistavaan pöytäkirjaan ja ilmoitan, että Komorien hallitus on valmis soveltamaan tätä pöytäkirjaa väliaikaisesti 1 päivästä tammikuuta 2005 alkaen pöytäkirjan voimaantuloon asti sen 13 artiklan mukaisesti edellyttäen, että Euroopan yhteisö on valmis tekemään samoin. Tässä tapauksessa pöytäkirjan 2 artiklassa vahvistetun vuosittaisen taloudellisen korvauksen ensimmäinen erä on maksettava ennen 30 päivää syyskuuta 2005. Olisin kiitollinen, jos voisitte vahvistaa, että Euroopan yhteisö hyväksyy edellä olevan. Vastaanottakaa, Arvoisa Herra, korkeimman kunnioitukseni vakuutus. Komorien liiton hallituksen puolesta B. Yhteisön kirje Arvoisa Herra Minulla on kunnia ilmoittaa vastaanottaneeni seuraavan tänään päivätyn kirjeenne: "Viittaan 24 päivänä marraskuuta 2004 parafoituun, kalastusmahdollisuudet ja taloudellisen korvauksen 1 päivän tammikuuta 2005 ja 31 päivän joulukuuta 2010 väliseksi ajaksi vahvistavaan pöytäkirjaan ja ilmoitan, että Komorien hallitus on valmis soveltamaan tätä pöytäkirjaa väliaikaisesti 1 päivästä tammikuuta 2005 alkaen pöytäkirjan voimaantuloon asti sen 13 artiklan mukaisesti edellyttäen, että Euroopan yhteisö on valmis tekemään samoin. Tässä tapauksessa pöytäkirjan 2 artiklassa vahvistetun vuosittaisen taloudellisen korvauksen ensimmäinen erä on maksettava ennen 30 päivää syyskuuta 2005. Olisin kiitollinen, jos voisitte vahvistaa, että Euroopan yhteisö hyväksyy edellä olevan." Minulla on kunnia vahvistaa, että Euroopan yhteisö hyväksyy kirjeen sisällön. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta --------------------------------------------------